CELEX: 32011D0422
Language: hr
Date: 2011-07-18 00:00:00
Title: Provedbena odluka Vijeća 2011/422/ZVSP od 18. srpnja 2011. o provedbi Odluke 2010/603/ZVSP o daljnjim mjerama potpore učinkovitoj provedbi mandata Međunarodnog kaznenog suda za bivšu Jugoslaviju (MKSJ)

18/Sv. 15
            
            
               HR
            
            
               Službeni list Europske unije
            
            
               89
            
         32011D0422
   
               L 188/19
            
            
               SLUŽBENI LIST EUROPSKE UNIJE
            
         PROVEDBENA ODLUKA VIJEĆA 2011/422/ZVSP
   od 18. srpnja 2011.
   o provedbi Odluke 2010/603/ZVSP o daljnjim mjerama potpore učinkovitoj provedbi mandata Međunarodnog kaznenog suda za bivšu Jugoslaviju (MKSJ)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku 2010/603/ZVSP od 7. listopada 2010. o daljnjim mjerama potpore učinkovitoj provedbi mandata Međunarodnog kaznenog suda za bivšu Jugoslaviju (MKSJ) (1), a posebno njezin članak 2. stavak 1.,
   budući da:
   
               (1)
            
            
               Vijeće je Odlukom 2010/603/ZVSP donijelo mjere o zamrzavanju svih financijskih sredstava i gospodarskih izvora koji pripadaju fizičkim osobama navedenima u Prilogu toj Odluci, a protiv kojih je Međunarodni kazneni sud za bivšu Jugoslaviju (MKSJ) podigao optužnicu.
            
         
               (2)
            
            
               Nakon prebacivanja Ratka MLADIĆA u pritvor MKSJ-a 31. svibnja 2011., njegovo ime treba ukloniti s popisa u Prilogu Odluci 2010/603/ZVSP.
            
         
               (3)
            
            
               Popis sadržan u Prilogu Odluci 2010/603/ZVSP treba stoga na odgovarajući način izmijeniti,
            
         DONIJELO JE OVU ODLUKU:
   Članak 1.
   Prilog Odluci 2010/603/ZVSP zamjenjuje se Prilogom ovoj Odluci.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 18. srpnja 2011.
      
         
            Za Vijeće
         
         
            Predsjednica
         
         C. ASHTON
      
   
   
      (1)  SL L 265, 8.10.2010., str. 15.
   PRILOG
   
      
         „PRILOG
         
            Popis osoba iz članka 1.
         
         
                      
                  
                  
                     Pojedinac
                  
                  
                     Razlog
                  
               
                     1.
                  
                  
                     Ime i prezime: HADŽIĆ Goran (muško)
                     Datum rođenja: 7.9.1958.
                     Mjesto rođenja: Vinkovci, Hrvatska
                     Državljanin Srbije
                  
                  
                     Protiv njega je MKSJ podigao optužnicu i još uvijek je na slobodi
                     
                        Optužnica: 4. lipnja 2004.
                     
                     
                        Predmet br.: IT-04-75”